sasicodes/solvari-1 huggingface dataset:
மூன்று மூர்த்திகளில் ஒவ்வொன்றையும் உபாஸனையின் பொருட்டுப் பிரிவாகக் காட்டினாலும் அந்த மூர்த்தியையே ஸாக்ஷாத் பரமாத்மா வாகவும் தெரிந்த கொள்ள வேண்டும்.
தக்ஷயாகத்தில் வீரபத்திரன் வந்து இந்திரன் அக்னி சூரியன் பகன் விஷ்ணு முதலிய தேவர்களைத் தண்டனை செய்ததாக ஒரு புராணம் சொல்லுகிறது.
இப்படியே பல புராணங்கள் தாம் உபாஸனைக்குக் காட்டும் மூர்த்தி மற்ற மூர்த்திகளைப் பல விதங்களில் விரோதித்துத் தண்டனை செய்ததாகச் சொல்லுகின்றன.
நான் ஸ்நானம் செய்து பூஜை முடித்து பழம்தின்று பால் குடித்து வெற்றிலை போட்டு மேனிலத்திற்கு வந்து நாற்காலியின் மேல் உட்கார்ந்து கொண்டு இன்ன காரியம் செய்வதென்று தெரியாமல் வானத்தைப் பார்த்துக் கொண்டிருந்தேன்.
நான்கு புறத்திலும் காக்கைகளின் குரல் இடையிடையே குயில் கிளி புறாக்களின் ஓசை வாசலிலே காவடிகொண்டு போகும் மணியோசை தொலையிலிருந்து வரும் கோயிற் சங்கின் நாதம் தெருவிலே சேவலின் கொக்கரிப்பு இடையிடையே தெருவில் போகும் ஸ்திரீகளின் பேச்சொலி அண்டை வீடுகளில் குழந்தை அழும் சப்தம் நாராயணா கோபாலா என்று ஒரு பிச்சைக்காரனின் சப்தம் நாய் குரைக்கும் சப்தம் கதவுகள் அடைத்துத் திறக்கும் ஒலி வீதியில் ஒருவன் ஹூகும் என்று தொண்டையை லேசாக்கி இருமித்திருத்திக் கொள்ளும் சப்தம் தொலையிலேகாய்கறி விற்பவன் சப்தம் அரிசி அரிசி என்று அரிசி விற்றுக்கொண்டு போகிற ஒலிஇப்படிப் பலவிதமான ஒலிகள் ஒன்றன்பின் மற்றொன்றாக வந்து செவியில் படுகின்றன.
அவர் சொல்லுகிறார் அடுத்த செவ்வாய்க்கிழமை இரவு நமது சபையின் ஆதரவின்கீழ் நடைபெறும் ராமாயண உபந்நியாசக் கோவையில் இரண்டாவது பகுதியாகிய சீதா கல்யாணம் நடக்கிறது.
மேலும் இந்த ராமாயணக் கதையில் வசூலாகும் பணத்தில் ஒரு சிறு பகுதி நமது அரசாங்கத்தாரின் சண்டைச் செலவிற்கு உதவி செய்வதாக அதிகாரிகளிடம் வாக்குக் கொடுத்திருக்கிறோம்.
அதற்கு நான் சீதா கல்யாணம் பாதுகா பட்டாபிஷேகம் லக்ஷ்மண சக்தி பட்டாபிஷேகம் என்கிற நான்கு கதைக்கும் நான் வரலாமென்று உத்தேசிக்கிறேன் நிச்சயமாக வருகிறேன்.
எனக்கு இரவில் தூக்கம் விழிப்பது கொஞ்சம் சிரமம் ஆயினும் தங்கள் பொருட்டாகவும் தங்கள் சபையின் தலைவராகிய ஓங்காரச் செட்டியார் பொருட்டாகவும் அந்தச் சிரமத்தைப் பார்க்காமல் வருவேன் என்றேன்.
இராமாயணப் பிரசங்கத்தில் வரும் தொகையிலே ராஜாங்கத்தாரின் சண்டைச் செலவிற்காக உதவி செய்யப்படும் என்ற விஷயத்தைத் தனியாகக் காட்டி ஒரு விசேஷ விளம்பரம் போடப் போகிறோம் அதில் என்ன மாதிரி வக்கணை எழுத வேண்டும் என்பதைத் தாங்கள் தெரிவிக்க வேண்டும் என்று வல்லூறு நாயக்கர் பிரார்த்தித்துக் கொண்டார்.
ஜடபரதரைப் போல் யாதொரு தொழிலும் இல்லாமல் முழங்காலுக்குமேல் அழுக்குத் துணி கட்டிக் கொண்டு போட்ட இடத்தில் சோறு தின்றுகொண்டு வெயில் மழை பாராமல் தெருவிலே சுற்றிக்கொண்டிருக்கிறார்.
அப்படிக்குப் பாதசாரியாகப் போகும்போது கன்னட தேச ராஜகுமாரத்திக்கு விவாகம் நிச்சயித்திருப்பதால் ஐம்பத்தாறு தேசத்து ராஜாக்களும் ராஜகுமாரத்தியின் விவாகத்திற்கு வந்திருக்கிறபோது அவ்விடத்திற்கு மேற்படி அரசனும் ரிஷியும் இருவருமாகப் போய்ச் சேர்ந்தார்கள்.
அவ்விடத்து ராஜகுமாரர்களையெல்லாம் வேண்டாம் வேண்டாம் என்று களைந்துபோய்இந்தப் பால்ய ஸந்நியாஸியைக் கண்டு புஷ்ப மாலையை அணிந்தாள்.
அந்த புஷ்ப மாலையானது பாம்பாகி மேற்படி பால்ய ஸந்நியாசியின் கழுத்தில் யமனுடைய பாசம்போல் வந்துவிழ அவன் திடுக்கிடாமல் ஓம் சக்தி ஓம் சக்தி என்ற மந்திரத்தை ஜபித்து மனத்தைத் தைரியப் படுத்திக்கொண்டான்.
அதன் விவரம் அன்றைத்தினம் பெண் மக்களெல்லாம் ஸ்நானம் செய்து விட்டு பழைய பட்டுக் கயிறுகளைக் கட்டிக்கொண்டு நெற்றியில் பொட்டிட்டுக் கொண்டு கூந்தல்களில் புஷ்பங்களை அணிந்து கொண்டு பார்க்கிற பார்வைக்கு வரலக்ஷ்மியைப் போலவே அதிபக்தி விநயத்துடன் இருந்து சில பலகாரங்களையும் பழவர்க்கங்களையும் வைத்து அம்பாளுக்கு நைவேத்யம் செய்து பெண் குழந்தைகளுக்கு விநியோகப்படுத்தி அன்றிரவு பூர்த்தி செய்து மறுதினம் காலையில் பௌர்ணமி பூஜை சாப்பாடு செய்து அவர்களுக்குரிய இஷ்ட காம்யார்த்த சித்திபெற்று ஜீவகோடிகள் அம்பாள் அனுக்ரஹத்தினால் அவள் திருவடியை முடிமீது சூட்டி ஞானசித்தியை உணர்ந்து ஸதா முக்தர்களாக வாழும் வழியைக் காட்டுகிறார்கள்.
நவராத்திரிக் காலத்தில் யோகமாயை துர்க்கை லக்ஷ்மி ஸரஸ்வதி என்ற மூன்று வித வடிவங்கொண்டு துஷ்டரை எல்லாம் அழித்து மனித ஜாதிக்கு மகிழ்ச்சி பெருகவைத்தாள்.
மனிதர் படும் துன்பத்தைத் தீர்க்கும் பொருட்டாக தேவி அவ்வாறு அவதாரம் செய்த காலம் முதல் இன்று வரை பாரத தேசத்தில் எல்லாப்பாகங்களிலும் ஆரியர் இந்தத் திருவிழாவைக் கொண்டாடி வருகிறார்கள்.
லௌகிகக் கவலைகளாலே இம்மூன்று தொழிலையும் எப்போதும் செய்துகொண்டிருக்க முடியாமல் தடுக்கப்படும் சாமானிய ஜனங்கள் நவராத்திரி ஒன்பது நாள் இரவும் பகலும் மேற்கூறிய மூவகை நெறியில் நிலைபெறும் வண்ணமான விதிகள் ஆகமங்களிலே கூறப்பட்டன.
கல்வி தவம் இவற்றிலே செலவிடத் திறமையில்லாதோர் கடைசி ஒன்பதாம் நாள் மாத்திரமேனும் விரதம் காக்கவேண்டும் இந்தப் பூஜையின் பொருள் மிகவும் தெளிந்தது.
இந்த மூன்றும் நமக்கு இஹலோகத்திலே கிடைக்கும்படியாகவும் இதனால் பரலோக இன்பங்களுக்கும் சாத்தியமாகும்படியாகவும் நாம் தெய்வத்தை வழிபடுகிறோம்.
முக்திக்கு மாத்திரமே தெய்வத்தை நம்புவது சிலருடைய வழி இஹலோக இன்பங்களுக்கும் தெய்வமே துணை என்று நம்பி இன்பங்கள் வேண்டுமென்று தெய்வத்திடம் கேட்டுவாங்கிக் கொள்வது மற்றொரு வழி.
விக்கிரமாதித்யன் வணங்கிய தெய்வம் காளிதாஸனுக்குக் கவிதை காட்டிய தெய்வம் பாரத நாட்டு மஹாஜனங்கள் இன்னும் தலைமையாகக் கொண்டாடும் தெய்வம் ஸ்ரீ மந்நாராயண மூர்த்தியின் சக்தியாக விளங்கும் லக்ஷ்மி தேவதை சிவபிரானுடைய வலிமையாகத் திகழும் பார்வதி பிரமதேவன் தலைவியாகிய சரஸ்வதி மூன்று மூர்த்திகள் மூன்று வடிவங்கள் பொருள் ஒன்று அதன் சக்தி ஒன்று பொருளும் அதன் சக்தியும் ஒன்றே.
இங்ஙனம் ஒன்றாக விளங்கும் சக்தி என்ற தெய்வத்தை ஹிந்துக்கள் உபாஸனை செய்வதற்கு விசேஷப் பருவமாக இந்த நவராத்திரியின் காலத்தை வைத்துக்கொண்டிருக்கிறார்கள்.
சரத்காலம் நம் நாட்டில் ஒன்று போல எல்லாப் பகுதிகளிலும் தொடங்கவில்லை யாயினும் ஓரிடத்திலே தோன்றிய திருவிழா நாடு முழுவதும் பரவியிருக்கலாம்.
அதைத்தப்பிய புதிய உயிர் கொண்டவுடன் சேர்ந்தபடியாகப் பல நாள் பராசக்தியை இடைவிடாமல் உபாஸனை செய்ய வேண்டுமென்ற கொள்கையின் அறிகுறியாக இருக்கலாம்.
கும்பகோணம் சங்கராச்சாரிய மடத்திலிருந்து பாரிகைகளுக்கு வந்த தந்தி ஒன்றிலே நவராத்திரி பூஜைக்குப் புராணப்படி முகாந்தரம் சொல்லப்பட்டிருக்கிறது.
நவராத்திரி காலத்தில் தேவி யோகமாயை லக்ஷ்மி ஸரஸ்வதி துர்க்கை என்று மூன்று விதமாக அவதாரம் செய்து பல அசுரர்களை அழித்ததாகவும் அது முதல் வருஷந்தோறும் நமது தேசத்தில் இந்தத் திருவிழா நடந்து வருவதாகவும் மடத்தார் தந்தியில் விளக்கப்பட்டிருக்கிறது.
ராமானுஜ மதத்தைக் காக்கும் பொருட்டு ராமானுஜரின் முக்கிய சிஷ்யராகிய கூரத்தாழ்வான் கண்களைப் பறிகொடுக்கும்படியாக நேரிட்டது.
கங்கை கொண்ட சோழபுரத்தில் ஒரு கொல்லையிலே பெரியநம்பி கண் போன வேதனையைப் பொறுக்க மாட்டாமல் பக்கத்தில் வேண்டியவர்கள் எவரும் இல்லாமல் கூரத்தாழ்வான் மடியில் படுத்துக் கொண்டு மஹா ஸந்தோஷத்துடன் உயிர் துறந்தார்.
நம்பிக்கையினால் நெப்போலியன் ராஜா பிரான்ஸ் தேசத்தைக் கட்டியாண்டு ஐரோப்பா முழுவதிலும் தன்னுடைய ஆதிக்கத்தை நிறுத்தினான்.
சோழனுடைய பயத்தாலே ராமானுஜமுனி ஸந்நியாசி வேஷத்தை மாற்றி ஸ்ரீீரங்கத்தைவிட்டுப் புறப்பட்டு நீலகிரிச் சாரலில் வேடர்களுடைய உதவியினால் தேனும் தினைமாவும் தின்று பசி தீர்த்துக்கொண்டு படாத பாடெல்லாம் பட்டு மைசூரபக்கத்திலே போய் வாழ்ந்தார்.
உள்ளூர் யோக்கியர்கள் வெளிநாட்டு யோக்கியர்கள் எல்லோருமாகச் சேர்ந்து கிருஸ்துவைச் சிலுவையில் அடித்துக் கொன்றார்கள்.கிருஸ்து மதத்தையே கொன்றுவிட்டோம் என்று அந்த மூடர்கள் நிச்சயித்தார்கள்.
ராமானுஜர் சோழநாட்டிலிருந்து போகும் காலத்தில் தம்பின்னே தம்மைப்பிடித்துச் செல்லும்பொருட்டு குதிரைப்படை வருகிறது என்று கேள்விப்பட்டபொழுது தம்முடன் வந்த சிஷ்யர்களிடம் சொல்லிய மந்திரம் நல்ல மந்திரம் பழைய பொய்ச் சிலைகளின் வணக்கத்தை ஒழித்து எங்கும் வியாபித்து நிற்கும் பிரம்மத்தையேதொழவேண்டும்?
என்று முஹம்மது நபி அலகிவஸல்லாம் அவர்கள் ஒரு புதிய மதம் உண்டாக்கினார் என்ற கோபத்தால்குராயிஷ் கூட்டத்தார் அவருடைய சிஷ்யர்களைப் பயமுறுத்தியும கொலை செய்தும் அடக்கிவிட்டு நபியையும் கொல்லவேண்டுமென்று சதிசெய்து கொண்டிருக்கையிலே அந்த மஹான்மெக்கா நகரத்திலிருந்து தப்பி மெடீனா நகரத்திற்குச் செல்லும்போது பின்னே அவரைப் பிடிக்கும் பொருட்டாகக் குராயிஷ் குதிரைப் படை துரத்திக்கொண்டு வந்தது.
முஹம்மது நபி பின்னிட்டுக் காலானுகூலம் பெற்று அந்த ராஜ்யத்துக்கெல்லாம் தாமே ராஜேஸ்வரராய் தமது தரிசனத்தை என்றும் அழியாமல் நிலைநிறுத்திச சென்றார்.
வியாபாரம் கைத்தொழில் ராஜாங்கச் சீர்திருத்தம் ஜனசமூகத் திருத்தம்முதலிய லௌகிக விவகாரங்கள எல்லாவற்றிலும் மனிதர் ஏறக்குறைய எல்லாத் திட்டங்களையும் உணர்ந்து முடித்துவிட்டனர்.
அறிவு சுத்தமான பின்னரும் சித்தசுத்தி ஏற்பட வழி இல்லாமல் இருக்கிறது எனவே அறிவினால் எட்டிய உண்மைகளை மனிதர் ஒழுக்கத்திலே நடத்திக் காட்டுதல் பெருங் கஷ்டமாக முடிந்திருக்கிறது.
ஆத்ம ஞானத்தின் சம்பந்தமாகக் கவனிக்குமிடத்தே இந்த உண்மையைத் தாயுமானவர் இதன் பொருள் வெறுமே வாக்களவாக ஏற்பட்டிருக்கும் ஞானத்தினால் ஆனந்தமெய்த முடியவில்லையே என் செய்வோம்?
ஆனால் அந்தச் சொல்லின்படி நடத்தல் மிகவும் துர்லபம் என்பது திருஷ்டாந்தமாக ஆண்களும் பெண்களும் ஸமானமான ஆத்ம இயல்பும் ஆத்மகுணங்களும் உடையோராதலால் பெண்களை எவ்வகையிலும் இழிந்தவராகக்கருதுதல் பிழை என்ற கொள்கை ஐரோப்பாவில் படிப்பாளிகளுக்குள்ளே மிகவும் ஸாதாரணமாகப் பரவியிருக்கிறது.
ஆயினும் பெண்களுக்கு வாக்குச்சீட்டு ஸ்வதந்தரம் வேண்டும் என்று கேட்டால் அதைப் பெரும்பான்மையான ஐரோப்பிய ராஜதந்திரிகளும் பண்டிதர்களும் எதிர்த்துப் பேசுவதுடன் அங்ஙனம் எதிர்ப்பதற்குப் பல போலி நியாயங்களையும் காட்டவும் துணிகிறார்கள்.
விஷ்ணு பக்தியுடையோர் எந்தக் குலத்தோர் ஆயினும் எல்லா வகையிலும் ஸமானமாகப் போற்றுவதற்குரியர் என்பது ராமானுஜாசார்யருடைய பரம் சித்தாந்தம்என்பதை நன்குணர்ந்த தற்காலத்து வைஷ்ணவர்கள் பிராமண சூத்ர பேதங்களை மற்ற வகுப்பினரைக் காட்டிலும் அதிகமாகப் பாராட்டுவது மாத்திரமன்றி இன்னும் வடகலை தென்கலைச் சண்டைகளைக்கூட விடாமல் வீண் சச்சரவுகளில் ஈடுபட்டு உழல்கின்றார்கள்.
எல்லாச் சரீரங்களிலும் நானே ஜீவனாக இருக்கிறேன்என்று கண்ணன் கீதையால்உணர்த்திய உண்மையையும் எல்லா உயிர்களினிடத்தும் தன்னையும் தன்னிடத்தே எல்லா உயிர்களையும் காண்பவனே காட்சியுடையவன் என்று கண்ணபிரான் அதே கீதையில் சொல்லிய கொள்கையையும் வேதோப நிஷத்துக்களின் முடிவான தீர்மானம் என்று தெரிந்த ஹிந்துக்கள் உலகத்திலுள்ள மற்றெல்லா ஜனங்களைக் காட்டிலும் ஜாதி வேற்றுமை பாராட்டுவதில் அதிகக் கொடுமை செலுத்துகிறார்கள்.
என்ற குறளின்படி இனிய சொற்கள் சொல்வதினின்றும் நன்மைகள் விளைவதுகண்டும் மானிடர் ஒருவருக்கு ஒருவர் கொடுஞ் சொற்கள வழங்குவது மடமை என்பது உலகத்தில் சாதாரண அனுபவமுடையவர்களுக்கெல்லாம் தெரியும்.
இதென்ன கொடுமை இதென்ன கொடுமை இதென்ன கொடுமை ஸாதாரணமாக வியாபாரம் விவசாயம் முதலிய காரியங்களிலே கூட மனிதர் நிச்சயமாக லாபங்கிடைக்கும் என்று தெரிந்த வழிகளை அநுசரிக்க முடியாமல் கஷ்டப்படுகிறார்கள்.
என்னடா இது இந்த உடல் இத்தனை சந்தேகமாக இருக்கும்போது இவ்வுலகத்தில் நான் என்ன பெருஞ் செய்கை தொடங்கி நிறைவேற்ற முடியும்?ஈசன் நம்மிடத்தில் அறிவை விளங்கச் செய்கிறான்.
தண்ணீர் குளித்தால் இன்பம் குடித்தால் இன்பம் தீ குளிர் காய்ந்தால் இன்பம் பார்த்தாலே இன்பம் மண் இதன்விளைவுகளிலே பெரும்பான்மை இன்பம்இதன் தாங்குதல் இன்பம் காற்று இதைத் தீண்டினால் இன்பம் மூச்சிலே கொண்டால் இன்பம் உயிர்களுடனே பழகினால் இன்பம் மனிதரின் உறவிலே அன்பு இருந்தால் இன்பக் கட்டி.
இங்ஙனம் இன்பங்களின் தேட்டத்தில் நம்மாலஇயன்ற வரையில் இடைவிடாமல் முயற்சி செய்துகொண்டு நாம் காலத்தின் பக்குவத்துக்காகக் காத்திருக்கும்படி நேரிடுகிறது இதனிடையே மேற்படி பிச்சைக்காரன் பாட்டு வாஸ்தவமாய் விட்டால் என்ன செய்வது?
ஹிந்துஸ்தான் ரெவ்யூ என்று அலஹாபாத்தில் பிரசுரமாகும் மாதப் பத்திரிகையில் ஸ்ரீீ வாடியா என்பவர் ஒழுக்கம் என்பது பற்றி மிகவும்நேர்த்தியான லிகிதம் எழுதியிருக்கிறார்.
அதில் அவர் சில ரஸமான கேள்விகள் கேட்கிறார்.அவருடைய வசனங்களை முழுதும் மொழி பெயர்க்காமல் அந்தக் கேள்விகளின் ஸாரத்தை இங்கே சொல்லுகிறேன் தர்மத்திற்கும் அதர்மத்திற்கும் போரென்று ஸாமான்யர் சொல்லுகிறார்கள்.
தவிரவும் பூர்வசரித்திரங்களை ஆராய்ச்சி செய்யுமிடத்தில் யூனியுஸ் புரூத்தஸ் என்ற ரோம தேசத்தான் தேசபக்தியின் மிகுதியால் தன் சொந்த மகனைக் கொன்றான்.
பதிவிரதை நோன்பு பெரிதென்று கருதி லூக்ரேஸியா தற்கொலை செய்துகொண்டாள் ஸீதை ராமனுடைய ஸந்தேக நிவர்த்திக்காக நெருப்பிலே விழத் துணிந்தாள்.
புராதன உலகத்தில் அலெக்ஸாந்தர் யூலியுஸ்கேஸர் ஹானிபால் என்பாரும் இங்கிலாந்தில் க்ராம்வெல் சேதாம் என்பாரும் நெப்போலியன்.
பிஸ்மார்க் அக்பர் சிவாஜி ஹைதர் அலி முதலிய சக்திமான்களும் இலக்கியத்தில் மில்டனும் கெத்தேயும் மிகுந்த கீழ்ப்படிவுள்ள குணத்துடன் இருக்கவில்லை.
?நமது காலத்தில் நாம் மகத்தான காரியங்கள் செய்வோம் இளைக்க மாட்டோம் பின் வாங்கமாட்டோம் என்று தீவிரமாக வேலை செய்தார்கள்சரித்திரத்தின் நாயகராயினர்.
ஒழுக்கமாவது மனோதைரியம் இஷ்டத்தைக் கைவிடாத மேன்மைக் கொள்கை மற்றதெல்லாம் அதற்கிணங்க வைத்துக்கொண்டால் அதுவே சரியான தீர்ப்பு என்று ஸ்ரீவாடியா சொல்கிறார்.
ஆரம்பத்தில் சொல்லியபடி பொய்ச் சாக்ஷி கூறி மகனுயிரை நீதி வஞ்சனையால் மீட்கக் கருதிய பிதாவினுடைய திருஷ்டாந்தத்தை எடுப்போம்.
அவன் கேவலம் தன்னுடைய குடும்ப தர்மமே உயர்வென்று நினைக்காமல் லோகதர்மமே மேலென்று நினைத்து அதன்படி உண்மை கூறியிருந்தால் மகனுயிர் போய்விடலாம்.
பூமண்டலத்தில் வெவ்வேறு தேசங்களில் வெவ்வேறுகாலங்களிலே பிறந்து மனுஷ்ய ஜாதியாருக்கு ஞானதானம் செய்தசில பெரியோரின் வசனங்களை இங்கே கோத்தெழுதுகிறேன்.தயவுசெய்து சிரத்தையுடன் படிக்கும்படி தமிழ்நாட்டு மஹாஜனங்களை வேண்டுகிறேன்.
வெளியுலகத்தையும்உள்ளுலகத்தையும் வசப்படுத்தி உள்ளே மறைந்திருக்கும் தெய்வத்தை வெளிப்படுத்துவதே நாம் செய்யவேண்டிய காரியம்.செய்கை அன்பு யோகம் ஞான இவற்றினால் அந்தப் பொருளைஅடைந்து விடுதலை பெற்று நில்லுங்கள்.
மற்றப்படி மதங்கள் கொள்கைகள் கிரியைகள்சாஸ்திரங்கள் கோயில்கள் ஆசாரங்கள் எல்லாம் இரண்டாம்பக்ஷமாகக் கருதத்தக்க உபகரணங்களேயன்றி வேறில்லை.
ஒவ்வொருவனும் தன்னுள்ளேயிருக்கும் திருக்கோயிலின் கதவுகளை மூடிவைத்துவிட்டு மற்றொருவனுடைய தெய்வத்தையும் மற்றொருவனுக்குவேறோருவன் சொல்லிய தெய்வத்தையும் பற்றிப் பொய்க்கதைகளை என்னிடம் சொல்ல வருகிறான்.
மனித ஜாதி நாளாக நாளாக வாழ்க்கையின் உண்மைவிதிகளை நன்றாகத் தெரிந்து கொள்ளுகிறது நமது பாட்டன்மாரும்பூட்டன் மாரும் நம்பிய விஷயங்களையே நாமும் நம்பவேண்டுமென்ற விஷயமானது குழந்தையாக இருக்கும்போதுதைத்த உடுப்புக்களையே பெரியவனான போதும்போட்டுக்கொள்ள வேண்டுமென்பதற்கு ஒப்பாகும்.
மயிலாப்பூரில் ஸ்ரீ கலவல கண்ணன் செட்டியார்ஏற்படுத்திய புதிய ஸம்ஸ்க்ருத கலாசாலையின் க்ருஹப் பிரவேசத்தை ஒட்டி நீதிப்ரவீண ஸ்ரீ சுப்பிரமணிய அய்யர்செய்த ஆசி வசனங்களிடையே ராமானுஜா சார்யருடையமகிமையைப்பற்றிச் சில வார்த்தைகள் சொன்னார்.
ஸ்ரீமான்நீதிமணி அய்யர் பிரம்மவேதாந்தியாகையால் இவருக்குத்துவைதம் விசிஷ்டாத்து வைதம் அத்வைதம் என்ற மூன்றுகட்சியும் ஸம்மதம்.
ஸத்யம் ஒன்று அதனை ஆராதனைசெய்யும் வழிகள் பல அத்வைத ஸ்தாபனம் செய்தசங்கராச்சார்யரே ஷண்மத ஸ்தாபனமும் செய்ததாகஅவருடைய சரித்திரம் சொல்லுகிறது.
பக்தியின் பெருமையை உலகத்துக்கு விளங்கக்காட்டிய மஹான்களிலே ராமானுஜாசாரியார் ஒருவர் பக்தியாவதுதெய்வத்தை நம்புதல் குழந்தை தாயை நம்புவது போலவும்பத்தினி கணவனை நம்புவது போலவும் பார்த்தபொருளைக் கண்நம்புவது போலவும் தான் தன்னை நம்புவது போலவும்தெய்வத்தை நம்பவேண்டும்.
இரவிலும் பகலிலும் இன்பத்திலும்துன்பத்திலும் தொழிலிலும் ஆட்டத்திலும் எப்போதும் இடைவிடாமல் நெஞ்சம்தெய்வ அருளைப்பற்றி நினைக்க வேண்டும்.நோய் வந்தால் அதனைத் தீர்க்கும்படி தெய்வத்தைப் பணியவேண்டும்.
எனவேநாம் தெய்வத்தினிடம் கேட்ட பயன்கைகூடுவதற்கு எத்தனை காலமான போதிலும் அதைரியப்படாமல்தெய்வபக்தியையும் அதனாலுண்டாகும் ஊக்கத்தையும்முயற்சியையும் துணையாகக் கொண்டு நடக்கவேண்டும்.
இவ்விதமான தெய்வ பக்தியை ராமாநுஜர் மனிதருடைய இஹபரவாழ்வுக்கு முதல் ஸ்தானமாகச் சொன்னார்.ஆழ்வார்களுடைய பாட்டில் விடுதலை யொளி நிற்பதுகண்டுஅவற்றை வேதம் போல் கருதவேண்டுமென்று போதனை செய்தார்.
முற்காலத்தில்பிராமணர் இதர ஜாதியாரை இழிவாக வைத்துக் கெடுத்தார்களென்றும் ஞானத்துக்குத் தகாதவரென்று சொல்லி அடிமைப்படுத்தினார்களென்றும் பொய்க்கதைகள் சொல்லி ஹிந்துதர்மத்தை அழிக்க விரும்புகிற கிறிஸ்துவப் பாதிரிகளும்அவ்விடத்து சிஷ்யர்களும் ராமாநுஜாசாரியர் பிராமணர்என்பதை அறிய மாட்டார் போலும்.
இப்படிப்பட்ட மனுஷ்யர்களுடைய தர்மத்தைஇக்காலத்தில் வளரும்படி செய்யவேண்டுமென்ற நோக்கத்துடன்ஸ்ரீ கண்ணன் செட்டியார் ஏற்படுத்தியிருக்கும் கலாசாலையில்பிற மதங்களும் உண்மையென்ற சமரஸ ஞானத்தை ஊட்டத்தவறலாகாது.
இந்த ஸமரஸ ஞானம் இல்லாவிட்டால் எந்தச்சித்தாந்தமும் நாளடைவில் பொய்யாகவும் குருட்டுநம்பிக்கையாகவும் வீண் அலங்காரமாகவும் முடிந்து ஜனங்களை மிருகங்களைப் போலாக்கிவிடும்.
எல்லா உயிர்களிடத்திலும்நாராயணன் விளங்குவது கண்டு அந்த ஞானத்தாலே கலியைவென்று தர்ம ஸ்தாபனம் செய்வதற்குள்ள பயிற்சி மேற்படிகண்ணன் செட்டியார் கலாசாலையிலும் அதுபோன்று எல்லாப் பாடசாலைகளிலும் பிள்ளைகளுக்குக் கற்றுக்கொடுத்தால் தேசம்மறுபடி மேன்மையடையும்.
நமது முன்னோர்களும் அவர்களைப் பின்பற்றிநாமுங்கூடப் புண்ணிய பாஷையாகக் கொண்டாடி வரும்ஸம்ஸ்கிருத பாஷை மிகவும் அற்புதமானது.
மற்றஸாதாரண பாஷைகளையெல்லாம் மனித பாஷையென்றுசொல்லுவோமானால் இவை அனைத்திலும் சிறப்புடையபாஷைக்குத் தனிப்பெயர் ஒன்று வேண்டுமல்லவா?அதன் பொருட்டே அதைத் தெய்வ பாஷையென்கிறோம்.
துணிவுடையவனுக்கும்அந்தப் பாஷையிலே அதுவே பெயராக வழங்கப்படுகிறது.எனவே தைரியம் என்ற சொல் அறிவுடைமை யென்றும்துணிவுடைமையென்றும் இருவித அர்த்தங்கள் உடையது.இங்ஙனம் இவ்விரண்டு கருத்துக்களுக்கும் ஒரே சொல்லைவழங்குவது அந்த பாஷையின் பெருமைக்குள்ள சின்னங்களிலே ஒன்றாகும்.
எந்த நாட்டினரைக் காட்டிலும்அதிகமாக யதார்த்தங்களைப் பரிசோதனை செய்து பார்த்தமஹான்கள் வழங்கிய பாஷையாதலால் அந்தப் பாஷையிலே இவ்விரண்டு பொருள்களுக்கும் ஒரே பதம் அமைக்கப்பட்டிருக்கிறது.
எடுத்ததற்கெல்லாம் அஞ்சும்இயல்புடைய கோழையொருவன் தன்னைப் பலசாஸ்திரங்கள்கற்றவன் என்றும் அறிவாளியென்றும் சொல்வானானால்அவனை நம்பாதே அவன் முகத்தை நோக்கிக் காறியுமிழ்ந்துவிட்டு அவனிடம் பின்வருமாறு சொல் ?அப்பா நீ ஏட்டைத்துளைக்கும் ராமபாணப் பூச்சியைப்போல் பல நூல்களைத் துளைத்துப் பார்த்து ஒரு வேளை வாழ்நாளைவீணாக்கி யிருக்கக்கூடும்.
அஞ்சாமைக்கும் அறிவுக்கும் நமதுமுன்னோர்கள் ஒரே சொல்லை உபயோகப்படுத்தியிருக்கிறார்கள்.அதை நீ கேள்விப்பட்டதில்லை போலும் ஆம் அச்சமே மடமை.
சிவாஜி மஹாராஜா தமது சொந்தப்பிரயத்தனத்தினாலும்துணிவாலும் புத்தி கூர்மையாலும் அவுரங்கசீப்பின்கொடுங்கோன்மையை அழித்து மகாராஷ்டிரம் ஏற்படுத்திதர்மஸ்தாபனம் செய்தார்.
பாரதவாசிகளாகிய நாம் இப்போது புனருத்தாரணம்பெறுவதற்குக் கல்வி வேண்டும் என்று சிலர் சொல்லுகிறார்கள்.நாம் துணிவு வேண்டும் என்கிறோம்.
சில தினங்களுக்கு முன்பு கல்கத்தாவில் ஸ்ரீ ஜகதீசசந்திரவஸு தமது வஸு மந்திரம் என்ற கூடத்தைப்பாரதமாதாவுக்குச் சமர்ப்பணம் செய்கையில் உயிரின் ஒலிஎன்ற மகுடமிட்டு ஒரு பிரசங்கம் செய்தார்.
செடியின்சந்தோஷம் சோர்வு வளர்ச்சி சாவு ஆகிய எல்லாநிலைமைகளையும் கண்ணாடியிலே கீறிக் காட்டுவதைப்பார்க்கும்போது செடியின் நாடியுணர்ச்சிகளுக்கும் இதரமனுஷ்யமிருகாதி ஐந்துக்களின் நாடியுணர்ச்சிகளுக்கும் பேதமில்லைஎன்பது ருஜுவாகிறது.
இவ்விதமான அற்புதப் பரீக்ஷைகளினால் உலகத்தின்உயிரொலியை நமக்குத் தெரியும்படி செய்த மஹானாகிய மேற்படிஜகதீச சந்திரவஸு நம்முடைய ஹிந்து மதத்தில் ஆழ்ந்தபக்தியுடையவர் என்பது சொல்லாமலே விளங்கும்.
ஒருவன் ஒரு பெருங்காரியத்தில் முழுதும்தன்னை ஈடுபடுத்தினால் அடைத்திருந்த கதவுகள் திறக்கும்.அஸாத்யமாகத் தோன்றுவது அவனுக்கு ஸாத்யமாகும் உண்மைதேடுவதையே தொழிலாகக் கொண்ட ஒருவன் சிற்றின்பங்களைவிரும்பலாகாது.
இவளுடையஅற்புதமான பூர்வ சரித்திரத்தையும் பூர்வ சாஸ்திரங்களையும்செயல்களையும் யோசிக்கும்போது தாழ்ந்த தரமுள்ளது சிலநாள்நிற்கிறதுமான பாலமொன்றை இவள் விரும்பமாட்டாளென்பதுதெரியும்.
முதலாவது ஐரோப்பியரைப் போல நாமும் படிப்பின்பரவுதலாலும் நகரத்தானுக்குரிய கடமைகளையும் பொறுப்புகளையும் நிறைவேற்றுவதாலும் கைத்தொழில் வியாபார சம்பந்தமான பலவிதமுயற்சிகளாலும் பாரதநாட்டை வலிமையுடைய நாடாகச் செய்யவேண்டும்.
இவையெல்லாம் தேசக் கடமையின் முக்கியாம்சங்கள்.இவற்றைப் புறக்கணித்தால் நமது ஜீவனுக்கே ஆபத்து நேரிடும்வாழ்க்கையிலே ஜயமும் அவனவன் தன் தன் அவாவைத் திருப்திசெய்து கொள்ளும் வழியும் வேண்டிப் பாடுபட்டால் அதிலிருந்தேமேற்கூறிய லௌகிக தர்மத்திற்குத் தூண்டுதல் உண்டாகும்.இரண்டாவது ஆத்மதர்மம்.
ஆத்ம தர்மமாவது யாதென்றால் ஸ்ரீ வஸுசொல்லுகிறார் மனுஷ்ய ஜாதியின் பரம க்ஷேமத்திற்காக ஒருவன்தன்னைத் துறந்து விடுதல் என்று.
இந்தத்தர்மத்தை எக்காலத்திலும் இடைவிடாமல் ஒரு சிலரேனும் ஆதரவுசெய்து வந்தமையாலேதான்அஸ்ஸிரியா தேசத்திலும் நீலநதிக்கரையிலும் தலைதூக்கி நின்ற பெரிய ஜாதிகள் அழிந்துபோயின நாம் அழியாமல் என்றும் இளமை கொண்டிருக்கிறோம்.கால வெள்ளத்தில் வரும் மாறுதல்களுக்கெல்லாம் மாறாமல் தான்அவற்றைத் தனதாக்கிக்கொண்டு வாழும் திறமை நமது நாட்டிற்குஇருக்கிறது.
ஸ்ரீீமான் ஜகதீச சந்திர வஸு சொல்லுகிறார் தன்னை அடக்கியாளும் சக்தியில்லாமையால் மனுஷ்யநாகரிகமானது சேதப் படுகுழியின் கரையில் நடுங்கிக் கொண்டுநிற்கிறது.
லண்டன் நகரத்தில் ராயல்ஸொஸைடிஎன்ற பெரிய சாஸ்திர சங்கத்தார் முன்பு செய்தப்ரசங்க மொன்றிலே அவர் சொன்னார் ஸ்வலி கீதங்களின்பேசாத ஸாக்ஷ்யத்தை நான் பார்த்தேன்.
ஒளியின் சிறு திரைகளுக்கிடையே தத்தளிக்கிறதுரும்பும் பூமியின் மேலே பொதிந்து கிடக்கும் உயிர்களும்நமது தலைமேலே சுடர் வீசும் ஞாயிறும் எல்லாம் ஒன்று.இதைக் கண்ட பொழுதே மூவாயிர வருஷங்களுக்கு முன்புஎன் முன்னோர் கங்கைக் கரையில் முழங்கின வாக்கியத்திற்குச்சற்றே பொருள் விளங்கலாயிற்று.
அவர் திரும்பவும்பிறப்பாரா ?தெரு வழியாக ஒருவன் நடந்து போகும்போது காலிலேஒரு சிற்றெறும்பு மிதிபட்டு இறந்து போவதாக வைத்துக்கொள்ளுவோம்.
இதுநமது தேசத்திற்கும் தேசத்திலுள்ள ஜனக் கூட்டத்திற்கும் பெயர்.இந்த ஜனக்கூட்டத்திற்கு பாரத ஜாதி என்று பெயர் பாரதம் பரதன் நிலைநாட்டியது.
இமயமலை முதல் கன்யாகுமரிமுனை வரையிலுள்ள நமது நாட்டை இவன் ஒன்றுசேர்த்துஅதன்மிசை முதலாவது சக்ராதிபத்யம் ஏற்படுத்தியபடியால்இந்த நாட்டிற்கு பாரத தேசம் என்று பெயர் உண்டாயிற்று.கங்கையிலே வந்து சேரும் வாய்க்கால்களெல்லம் கங்கையாகவே மாறிவிடும்.
கிருஸ்தவர்களாயினும் பார்ஸிகளாயினும்மகம்மதியராயினும் இங்கிருந்து வந்து எந்த இஷ்டதெய்வத்தைக் கொண்டாடிய போதிலும் பாரத பூமியிலேபிறந்து வளர்ந்து இதையே சரணாகக் கொண்ட மனிதர்களையெல்லாம் பாரத ஜாதியிலே சேர்த்துக் கணக்கிட வேண்டும்.இது ஒரே ஜாதி பிரிக்க முடியாதது அழிவில்லாதது.இதற்குஆதாரமும் மூலபலமுமாவது யாதெனில் ஆர்ய ஸம்பத்து.அதாவது ஆரியரின் அறிவும் அந்த அறிவின் பலன்களும்.
நமது வேதம் நமது சாஸ்திரம் நமதுஜனக்கட்டு நமது பாஷைகள் நமது கவிதை நமது சிற்பம்நமது ஸங்கீதம் நமது நாட்டியம் நமது தொழில் முறைகள்நமது கோபுரங்கள் நமது மண்டபங்கள் நமது குடிசைகள்இவை அனைத்துக்கும் பொதுப் பெயர்ஆர்ய ஸம்பத்து.காளிதாசன் செய்த சாகுந்தல நாடகம் ஹிந்தி பாக்ஷையிலேதுளஸீதாஸர் செய்திருக்கும் ராமாயணம் கம்பராமாயணம்சிலப்பதிகாரம் திருக்குறள் ஆண்டாள் திருமொழி இவையனைத்துக்கும் பொதுப் பெயராவது ஸம்பத்து.தஞ்சாவூர் கோயில் திருமலை நாய்க்கர் மஹால் தியாகையர்கீர்த்தனங்கள் எல்லோராவிலுள்ள குகைக்கோயில்ஆக்ராவிலுள்ள தாஜ்மஹால் சரப சாஸ்திரியின் புல்லாங்குழல் இவையனைத்துக்கும் பொதுப் பெயர் ஆர்ய ஸம்பத்து.எனவே ஆர்யஸம்பத்தாவது ஹிந்துஸ் தானத்தின் நாகரீகம்.இந்த ஸம்பத்தைப் பாதுகாக்கும் வரையில் இந்த ஜாதிக்குஉயிருண்டு.
இந்த ஆர்ய ஸம்பத்தை உலகம் உள்ளவரைஸம்ரக்ஷணம் செய்து மேன்மேலும் ஒளியும் சிறப்பும்உண்டாகும்படி செய்யுங் கடமை தேவர்களால் பாரதஜாதிக்கு ஏற்படுத்தப்பட்ட கடமையாகும்.
தேவர்கள்நமக்குக் கொடுத்த கடமையைக் கர்வத்தாலும் சோம்பலாலும்சிறுமையாலும் உல்லங்கனம் செய்யத் தொடங்கினோம்.தேவர்கள் இந்தப் பாரத ஜாதியைக் கொஞ்சம் செல் அரிக்கக்கடவது என்று ஆசீர்வாதம் பண்ணினார்கள்.
ஒளி பொருந்துபடி தெளிவுகொண்டதாகித் தண்ணென்ற குளிர்ந்த நடையுடையதாகி மேலோர்கவிதையைப் போலக் கிடந்தது கோதாவரி நதி என்று கம்பன்வர்ணனை செய்கிறான்.
ஆனால் சென்ற சிலநூற்றாண்டுகளாக புலவர்களும் சாமியார்களும் சேர்ந்து வெகுஸாதாரண விஷயங்களை அஸாதாரண அலௌகிக அந்தகாரநடையில் எழுதுவதுதான் உயர்ந்த கல்வித் திறமை என்று தீர்மானஞ்செய்துகொண்டார்கள்.
இன்ன இன்ன ராகங்களிலே இன்ன இன்னசமயங்களில் இன்ன இன்ன ரஸங்கள் தோன்றப் பாடவேண்டுமென்று விதிகள் எல்லாம் பூர்வகாலத்து நூல்களிலேகாணப்படுகின்றன.
கீர்த்தனத்திலுள்ள சொற்களின் அர்த்தமும்ராகத்தின் ஒளியும் ரஸத்திலே ஒன்றுபட்டிருக்க வேண்டும்.தியாகையர் காலம்வரை நமது தேசத்து ஸங்கீதம்ஒளியுடனிருந்தது.
பாட்டுக் கிசைந்தபடி தாளம்என்பது மாறிப் போய் தாளத்துக்கிசைந்தபடி பாட்டாகிவிட்டது.இன்பத்தைக் காட்டிலும் கணக்கே பிரதானம் என்று முடிவுசெய்து கொண்டார்கள்.
இன்பமில்லாமல் கணக்கு மாத்திரமிருந்தால் அதுபாட்டாகாது இடைக் காலத்தே நமக்குச் சேர்ந்த கேட்டிற்குஸங்கீதத்தையும் கவிதையையும் திருஷ்டாந்தங் காட்டினோம்.ஆனால் இந்தக் கேடு அவை இரண்டையும் மாத்திரமேதொட்டு நிற்கவில்லை.
நமது சித்திரத் தொழில் நமது சிற்பம்நமது ஜனக்கட்சி ஜன நீதி நமது சாஸ்திரம் தலை கால் எல்லாவற்றிலும் இந்தக் கேடு பாய்ந்து விட்டது.
இப்போது நமது ஜகதீச சந்திர வஸு அந்தவழியில் நிகரற்ற திறமை பெற்றவர் என்பதை மேல் நாட்டுவித்வான்களில் ஒப்புக்கொள்ளாதார் யாருமில்லை.
புதிய ஜன்மம் நமக்குமிகவும் அழகான ஜன்மமாகும்படி தேவர்கள் அருள்புரிந்திருக்கிறார்கள் அதன் பொருட்டு அவர்களை இடைவிடாமல்வாழ்த்துகின்றோம்.
இனிமேல் யாரேனும் ஒரு மஹான் வந்து மனுஷ்யனைச் சாகாமல் நூறாண்டேனும் பயமில்லாது வாழக் கூடிய மருந்தும் உபாயமும் உலகத்துக்குக் காண்பிக்கலாம்.
மனுஷ்யன் பாபத்தை விட்டால் அமரத் தன்மையை அடையலாம்.பாபத்திற்கு மரணம் சம்பளம் என்று கிருஸ்துவ வேதம் சொல்லுகிறது பாபத்தை நீக்கி மனிதர் மரணத்தை வெல்லக் கூடிய காலம் வரலாம்.
அடடா இந்தப் பூமியில் மனித உயிருக்கு எத்தனை கஷ்டம் எத்தனை பயம் எத்தனை இடையூறு எத்தனை கொலை எத்தனை துரோகம் எத்தனை பொய் எத்தனை கொடுமை எத்தனை அநியாயம் ஐயோ பாவம் அடா மனிதர்களே எத்தனை சாஸ்திரங்களுக்கும் ஆக்கினைகளுக்கும் கட்டுப்பாடுகளுக்கும் நம் மனிதர் உட்பட்டிருக்கவில்லையா?
தெருவில் நடக்கும்போதே முன்பின் தெரியாத மனிதர்கூட ஒருவர்க்கொருவர் கோபம் அல்லது அவமதிப்பு அல்லது பயத்தோடு பார்த்துக் கொள்கிறார்கள்.
பூமியின் மீதுள்ள நன்செய் புன்செய் தோப்பு துரவு சுரங்கம் நதி அருவி குப்பை செத்தை தரை கடவுளுடைய சொத்தில் நாம் வேலி கட்டக்கூடிய பாகத்தையெல்லாம் சிலர் தங்களுக்குச் சொந்தமென்று வேலி கட்டிக் கொண்டனர் பலருக்கு ஆகாசமே உடைமை.
இதற்கு மருந்து என்னவென்றால் எல்லோரும் சமானம் அண்ணன் தம்பிபோல என்ற புத்தி உண்டாய் ஏழைகள் வயிறு பசிக்காமல் செல்வர்கள் காப்பாற்ற வேண்டும்.
அது முடியாவிட்டால் ஐரோப்பாவில் சோஷலிஸ்ட் கட்சியார் சொல்வது போல நிலத்தை ஸகலருக்கும் பொதுவென்று ராஜ்யவிதி ஏற்பாடு செய்து கொள்ள வேண்டும்.
பூமிதேவியின் பயனை நேரே கையாளத் தெரியாமல் பொறாமையாலும் அறியாமையாலும் தாறுமாறாக விழல்படுத்தி சோறு தேடும் இடத்தில் சோறு தேடாமல்ஒருவர்க் கொருவர் கொல்ல வழி தேடி பலர் வயிறு வாடச் சிலர் வயிறு ஜீர்ண சக்தியில்லாமல் போக மனிதர் பரிதாபமாகக் காக்கையிலும் கடைப்பட்ட வாழ்வு வாழ்ந்து வீணே நசித்துப் போகிறோம்.
பொருளாளி நல்ல உடுப்புகள் அணிந்து கொண்டு தெருவில் உலாவப் போவதையும் அவனுடைய கன்னத்தில் சதை உப்பியிருப்பதையும் அவனுடைய ஏவலாட்களின் தொகையும் சிறுமையும் மேற்படி பொருளாளி பிறரை அவமரியாதை செய்வதையும் கண்டு மயங்கிப் போய் அவன் பரமானந்த நிலையிலிருப்பதாக ஏழை நினைக்கிறான்.
ஒரு வகுப்பின் மனம் மற்றொரு வகுப்புக்குத் தெரியாமலும் ஒருவனுடைய உள்ளம் மற்றொருவனுக்குத் தெரிய இடமில்லாமலும் மனுஷ்ய நாகரீகம் அவ்வளவு மூடத்தனமான நிலைக்கு வந்து சேர்ந்திருக்கிறது.
ஏழையின் அழுக்குத் துணியையும் அழுக்குடம்பையும் சிரைக்காத முகத்தையும் பார்த்துப் பொருளாளியின் குழந்தைகள் மேற்படி ஏழை தமது மனுஷ்ய பதவிக்குத் தாழ்ந்த பன்றி நாய் மாடு வகுப்பைச் சேர்ந்தவன் என்று நினைக்கிறார்கள் ஐரோப்பாவில் ஏழைக்கும் பொருளாளிக்கும் விரோதம் முற்றிப்போய் உள் நாட்டுச் சண்டைகள் நேரிட்டும் அப்படி நேரிடாதபடி தடுக்க வேண்டுமென்ற நோக்கத்துடன் ஜனங்களை ஒன்று சேர்க்கும் பொருட்டாக வெளிநாடுகளின் மீது சில ராஜாக்கள் போர் தொடங்க கண்டங்களில் போர் பரவியும் பூமண்டலம் தூள் தூளாகிறது.